section_heading: Povijest
paragraph_text: Album je originalno trebao biti u jednom dijelu nazvan The Ties That Bind i objavljen krajem 1979., ali Springsteen je mislio kako je "previše pop" i dodao mračnijeg materijala nakon što je napisao "The River". I doista, The River je postao poznat kao kombinacija ispraznog i uzvišenog. Bilo je to namjerno, i u kontrastu s Darknessom, kao što je Springsteen rekao u intervjuu, "Rock and roll uvijek je bio užitak, stvar koja je na svoj način najljepša stvar u životu. Ali smisao rocka je i čvrstoća i hladnoća i usamljenost ... Konačno sam shvatio da život ima paradoksa, mnogo njih, i morate živjeti s njima."